text: Stadig i livsfare efter eksplosion for tre uger siden
  17 april 2015 kl. 14.39
  Den 57-årige driftsleder, som blev livsfarligt forbrændt ved en eksplosion hos miljø-firmaet Nord i Fredericia for tre uger siden, er stadig ikke uden for livsfare. Han er fortsat indlagt på Rigshospitalet.
  Den 57-årig Thyge Leth er i en mindre kritisk tilstand i dag, men er ikke uden for livsfare. Det oplyser direktør Carsten Fich, Nordgroup, til Fredericia Dagblad.
  Nordgroup ejer og driver den landsdækkende miljøvirksomhed Nord. Og efter ulykken i Fredericia den 26. marts har firmaet indført skærpede sikkerhedsregler i sine afdelinger i Nyborg, Esbjerg, Grenaa, Aarhus og København.
  Modtagehallen på Vejlbyvej i Fredericia blev raseret ved eksplosionen, som skete i hallen, hvor tankbiler bliver tømt for deres last.
  Sydøstjyllands Politi, Rigspolitiets Kriminaltekniske Center i Fredericia, Brandteknisk Institut og Arbejdstilsynet efterforsker sagen. Politikommissær Uffe Villumsen, Sydøstjyllands Politi, siger til Fredericia Dagblad, er det endnu er for tidligt at drage konklusioner af de tekniske undersøgelser.
  